pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยชวนจ่ายค่ารถโดยสาร ขสมก. ผ่านบัตร ลดความเสี่ยงติดโควิด-19
วันพุธที่ 1 เมษายน 2563
กรุงไทยชวนจ่ายค่ารถโดยสาร ขสมก. ผ่านบัตร ลดความเสี่ยงติดโควิด-19
ธนาคารกรุงไทย ร่วมกับ องค์การขนส่งมวลชนกรุงเทพ (ขสมก.) สนับสนุนประชาชนชําระค่าโดยสาร ด้วยบัตรโดยสารอิเล็กทรอนิกส์ ลดความเสี่ยงจากการจับเงินสด ป้องกันการแพร่ระบาดของเชื้อไวรัสโควิด-19
ธนาคารกรุงไทย ร่วมกับ องค์การขนส่งมวลชนกรุงเทพ (ขสมก.) สนับสนุนประชาชนชําระค่าโดยสาร ด้วยบัตรโดยสารอิเล็กทรอนิกส์ ลดความเสี่ยงจากการจับเงินสด ป้องกันการแพร่ระบาดของเชื้อไวรัสโควิด-19 โดยมีจําหน่ายบนรถโดยสาร ขสมก. ทุกคัน เติมเงินได้หลายช่องทาง พร้อมจัดโปรโมชั่นฟรีค่าธรรมเนียมออกบัตร 30 บาท ตั้งแต่ 1 เมษายน ถึง 31 พฤษภาคม 2563
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ (ขสมก.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา (โควิด-19) ขสมก. ในฐานะหน่วยงานที่ให้บริการประชาชน ด้วยรถโดยสารประจําทาง ตระหนักถึงความสําคัญในร่วมป้องกันการแพร่ระบาดของเชื้อดังกล่าว จึงได้กําหนดที่นั่ง เว้นระยะห่าง "งดนั่งชิด โควิด ป้องกันได้" พร้อมขอความร่วมมือประชาชนชําระค่าโดยสารด้วยบัตรโดยสารอิเล็กทรอนิกส์ ซึ่งสามารถชําระค่าโดยสารได้ทุกประเภททั้งรถโดยสารธรรมดาและปรับอากาศ และบัตรมีจําหน่ายบนรถโดยสาร ขสมก. ทุกคัน
นายพิชิต จงสฤษดิ์หวัง ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า ธนาคารพร้อมสนับสนุนประชาชนชําระค่าโดยสาร ขสมก. ด้วยบัตรโดยสารอิเล็กทรอนิกส์ เพื่อลดความเสี่ยงจากการแพร่เชื้อไวรัสผ่านการจับเงินสด เพียงใช้บัตรโดยสารอิเล็กทรอนิกส์ บัตรเดบิต หรือบัตรเครดิตที่มีสัญลักษณ์ Contactless ของตนเองแตะเพื่อชําระเงินที่เครื่อง EDC ที่ธนาคารได้ติดตั้งไว้ในรถ ขสมก. ทุกคัน สําหรับลูกค้าที่ชําระด้วยบัตรโดยสารอิเล็กทรอนิกส์ ขสมก. พนักงานเก็บค่าโดยสารสามารถตรวจสอบและยืนยันการทํารายการชําระเงินรวมถึงการแจ้งยอดเงินคงเหลือในบัตรโดยสารผ่านเครื่อง EDC ที่ประจําตัวของพนักงานเก็บค่าโดยสารได้ทันที ช่วยเพิ่มศักยภาพด้านการบริหารจัดการเงินสด และลดต้นทุนการจัดการระบบโลจิสติกส์ได้อย่างมีประสิทธิภาพ
นอกจากนี้ ธนาคารยังได้จัดโปรโมชั่น ฟรีค่าธรรมเนียมการออกบัตร 30 บาท สําหรับบัตรโดยสาร ขสมก. ทุกประเภท พร้อมจําหน่ายบนรถโดยสารประจําทางทุกคัน เริ่มตั้งแต่ 1 เมษายน ถึง 31 พฤษภาคม 2563 ทั้งนี้ประชาชนสามารถเติมเงินในบัตร ได้อย่างสะดวกสบายในหลากหลายช่องทาง ได้แก่ สาขาของธนาคารกรุงไทยทุกแห่ง แอปพลิเคชั่น Krungthai Next หรือ Mobile Banking ของธนาคารใดก็ได้ ตู้ ATM ของทุกธนาคารที่รองรับ และตู้บุญเติม ยกเว้น ตู้บุญเติมที่หน้า 7-11
รัฐบาลไทย-ข่าวทำเนียบรัฐบาล-ก.แรงงาน เข้ม“เซฟตี้ไทยแลนด์”ลดสถิติอันตรายในโรงงาน ภาคก่อสร้าง ขนส่ง และเกษตร
วันอังคารที่ 23 พฤษภาคม 2560
ก.แรงงาน เข้ม“เซฟตี้ไทยแลนด์”ลดสถิติอันตรายในโรงงาน ภาคก่อสร้าง ขนส่ง และเกษตร
ก.แรงงาน ประชุมหน่วยงานบูรณาการขับเคลื่อน Safety Thailand ภายใต้กรอบ MOU รวม 6 กระทรวง ตั้งเป้าลดสถิติประสบอันตรายใน 4 ประเภทกิจการ สถานประกอบการ ภาคก่อสร้าง ขนส่ง และเกษตรกรรม เข้มข้นบูรณาการแผนปฏิบัติให้สอดคล้องกัน พร้อมรายงานให้ ครม.ทราบเป็นระยะ
หม่อมหลวงปุณฑริก สมิติ ปลัดกระทรวงแรงงาน เป็นประธานการประชุมหน่วยงานบูรณาการเพื่อขับเคลื่อนการดําเนินการตามบันทึกข้อตกลงความร่วมมือโครงการความปลอดภัยและอาชีวอนามัยของประเทศไทย (Safety Thailand) ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงานโดยกล่าวว่าการขยายผลการดําเนินการโครงการ Safety Thailand เพื่อป้องกันการสูญเสียที่ส่งผลกระทบต่อลูกจ้าง ผู้ใช้แรงงาน ครอบครัว ประชาชนทั่วไปและภาพลักษณ์ของประเทศ จึงต้องให้หน่วยงานที่เกี่ยวข้องร่วมกันกําหนดมาตรการเชิงป้องกันในการประสบอันตรายในกิจการกลุ่มเสี่ยง 4 ประเภท ได้แก่ 1) สถานประกอบกิจการ มุ่งเน้นเกี่ยวกับอัคคีภัย เครื่องจักร ที่อับอากาศ และรังสี 2) กิจการก่อสร้าง 3) ภาคเกษตรกรรม ที่เสี่ยงจากการสัมผัสสารเคมีทางการเกษตร และ4) กิจการขนส่งทางน้ําและทางบก ซึ่งต้องบูรณาการทํางานอย่างเข้มข้น
ทั้งนี้ จากผลการดําเนินงานที่ผ่านมาตามโครงการความปลอดภัยอาชีวอนามัยของประเทศไทย (Safety Thailand) ภายหลังการลงนามตามบันทึกข้อตกลงความร่วมมือของทั้ง 6 กระทรวง ประกอบด้วย กระทรวงแรงงาน กระทรวงเกษตรและสหกรณ์ กระทรวงคมนาคม กระทรวงมหาดไทย กระทรวงอุตสาหกรรม และกระทรวงสาธารณสุข โดยได้ตั้งเป้าหมายว่าจะลดการประสบอันตรายไม่น้อยกว่าร้อยละ 5 นั้น มีผลการดําเนินงานพบว่า ในงานก่อสร้างสามารถลดสถิติการประสบอันตรายลงได้ในอัตราร้อยละ 7.78 อัคคีภัยลดลงร้อยละ 38.1 สารเคมีอันตรายลดลงร้อยละ 12 ส่วนในภาคเกษตรพบว่า มีกลุ่มเกษตรที่มีความเสี่ยงรับสารเคมีประเภทสารกําจัดศัตรูพืชเพิ่มขึ้นร้อยละ 2.85
ปลัดกระทรวงแรงงาน กล่าวต่อว่า ในการทํางานขับเคลื่อนโครงการความปลอดภัยและอาชีวอนามัยของประเทศไทยในแต่ละประเภทกิจการระยะต่อไปนั้นขอให้แต่ละหน่วยงานกําหนดตัวชี้วัดร่วมในงานที่ได้บูรณาการกัน เพื่อให้สามารถประเมินได้ว่า จะสามารถลดอุบัติเหตุและอุบัติภัยได้มากน้อยเพียงใด รวมทั้งเพื่อให้การทํางานสอดคล้องกับนโยบายของรัฐบาลที่ต้องการให้แต่ละหน่วยงานบูรณาการการทํางานกันมากขึ้น โดยจะมีกระทรวงแรงงานเป็นเจ้าภาพหลัก และหน่วยงานที่เกี่ยวข้องเป็นเจ้าภาพร่วมเพื่อให้มีแผนปฏิบัติที่สอดคล้องกัน ทั้งนี้ จะมีการรายงานความก้าวหน้าให้คณะรัฐมนตรีได้ทราบเป็นระยะ เนื่องจากนโยบาย Safety Thailand เป็นส่วนหนึ่งของผลงานรัฐบาลและ คสช. ในช่วง 3 ปีนี้ด้วย
-----------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
23 พฤษภาคม 2560
รัฐบาลไทย-ข่าวทำเนียบรัฐบาล-กรมการขนส่งทางบกเชิญชวนผู้สนใจประมูลหมายเลขทะเบียนรถเลขสวยกรุงเทพมหานคร หมวดอักษร 5 กก มหาสุข จำนวน ๓๐๑ หมายเลข ระหว่างวันที่ 9 - 10 กันยายน 2560
วันพุธที่ 13 กันยายน 2560
กรมการขนส่งทางบกเชิญชวนผู้สนใจประมูลหมายเลขทะเบียนรถเลขสวยกรุงเทพมหานคร หมวดอักษร 5 กก มหาสุข จํานวน ๓๐๑ หมายเลข ระหว่างวันที่ 9 - 10 กันยายน 2560
นายสนิท  พรหมวงษ์  อธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) โดยกองทุนเพื่อความปลอดภัยในการใช้รถใช้ถนน (กปถ.) กําหนดจัดประมูลหมายเลขทะเบียนรถกรุงเทพมหานคร หมวดพิเศษ 5 กก มหาสุข
“ได้ให้ สุขใจ ปลอดภัย ยิ่งใหญ่ ร่ํารวย” จํานวน 301 หมายเลข ระหว่างวันที่ 9 - 10 กันยายน 2560 ณ อาคาร 6 ชั้น 7 ขบ. เขตจตุจักร ซึ่งแผ่นป้ายทะเบียนทุกป้ายได้ผ่านพิธีเสริมบารมีและเพิ่มความเป็นสิริมงคล “ไคกวง” จากหลวงจีนธรรมรัตจีนประจักษ์ รักษาการเจ้าอาวาสวัดเล่งเน่ยยี่ ทําพิธีและเขียนยันต์จีน เพื่อความเป็นสิริมงคลแก่ผู้ครอบครองป้ายทะเบียนรถ นอกจากนี้ ผู้ร่วมประมูลจะได้ร่วมในการช่วยเหลือสังคม สร้างคุณภาพชีวิตที่ดี และสนับสนุนอุปกรณ์ช่วยเหลือผู้ได้รับผลกระทบจากอุบัติเหตุทางถนน
ผู้ร่วมประมูลจะได้รับหมายเลขทะเบียนรถที่ต้องการ พร้อมแผ่นป้ายทะเบียนประมูลรูปแบบพิเศษ เป็นแผ่นป้ายกราฟิกที่มีลวดลายพื้นหลังเป็นเอกลักษณ์สถานที่สําคัญของกรุงเทพมหานคร เช่น รูปวัดพระแก้ว อนุสาวรีย์ประชาธิปไตย สะพานพระราม 8 เป็นต้น ซึ่งเป็นลักษณะเฉพาะสําหรับแผ่นป้ายทะเบียนประมูล และเป็นกรรมสิทธิ์ของผู้ชนะการประมูล สามารถมอบเป็นของขวัญ หรือซื้อ - ขาย โอนเปลี่ยนแปลงกรรมสิทธิ์ให้บุคคลอื่นได้
ทั้งนี้ ขบ. จะนํารายได้จากการประมูลทะเบียนรถเลขสวยทั้งหมดเข้า กปถ. เพื่อรณรงค์ป้องกันและลดอุบัติเหตุทางถนน และจัดกิจกรรมปลูกจิตสํานึกด้านการขับขี่ที่ปลอดภัย อาทิ โครงการ Happiness for All ความสุขทั่วไทย ส่งความปลอดภัยให้ทุกคน โครงการศึกษาพฤติกรรมและความตระหนักต่อการสวมหมวกนิรภัยของผู้ใช้รถจักรยานยนต์ และช่วยเหลือผู้พิการจากการประสบภัยในการใช้รถใช้ถนน ด้วยการจัดสรรงบประมาณด้านอุปกรณ์ที่จําเป็นต่อการยังชีพแก่ผู้พิการ ได้แก่ แขนขาเทียม รถเข็นธรรมดา รถเข็นไฟฟ้า เตียงนอน เบาะรองนั่งป้องกันแผลกดทับ ซึ่งที่ผ่านมาได้ช่วยเหลือผู้พิการไปแล้วทั้งสิ้นกว่า 14,000 ราย เป็นเงินกว่า 658 ล้านบาท
ผู้สนใจเข้าร่วมประมูลทะเบียนรถ หมวดพิเศษ 5 กก มหาสุข “ได้ให้ สุขใจ ปลอดภัย ยิ่งใหญ่ ร่ํารวย” สามารถประมูลด้วยตนเอง มอบอํานาจให้ผู้อื่นประมูลแทน หรือประมูลทางโทรศัพท์/ระบบอินเทอร์เน็ตทาง www.tabienrod.com หรือประมูลด้วยวิธีกําหนดราคาขั้นสูง (Maximum Bid) สามารถสอบถามข้อมูลเพิ่มเติมได้ที่ สํานักงานกองทุนเพื่อความปลอดภัยในการใช้รถใช้ถนน อาคาร 2 ชั้น 5 ขบ. โทร. 0 2272 5937 หรือ Call Center 1584
รัฐบาลไทย-ข่าวทำเนียบรัฐบาล-รมต.อุตตมฯ เปิดงานเสวนาทางวิชาการ “เครื่องมือทางการเงินสำหรับ SMEs เสริมศักยภาพและโอกาสการเข้าถึงแหล่งเงินทุน
วันศุกร์ที่ 30 พฤศจิกายน 2561
รมต.อุตตมฯ เปิดงานเสวนาทางวิชาการ “เครื่องมือทางการเงินสําหรับ SMEs เสริมศักยภาพและโอกาสการเข้าถึงแหล่งเงินทุน
นายอุตตม สาวนายน รัฐมนตรีว่าการกระทรวงอุตสาหกรรม  เป็นประธานกล่าวเปิดงานเสวนาทางวิชาการ “เครื่องมือทางการเงินสําหรับ SMEs เสริมศักยภาพและโอกาสการเข้าถึงแหล่งเงินทุน” พร้อมกล่าวปาฐกถาพิเศษ หัวข้อ “ก้าวข้ามอุปสรรคด้านการเงินสําหรับSME ยุค 4.0”
วันนี้ (30 พ.ย.61) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานกล่าวเปิดงานเสวนาทางวิชาการ “เครื่องมือทางการเงินสําหรับ SMEs เสริมศักยภาพและโอกาสการเข้าถึงแหล่งเงินทุน” พร้อมกล่าวปาฐกถาพิเศษ หัวข้อ “ก้าวข้ามอุปสรรคด้านการเงินสําหรับSME ยุค 4.0” โดยมี นายชาญกฤษ เดชวิทักษ์ นายกสมาคมบริษัทจดทะเบียนในตลาดหลักทรัพย์ เอ็ม เอ ไอ ให้การต้อนรับ และมีนายมงคล ลีลาธรรม กรรมการผู้จัดการ SME Development Bank ร่วมเป็นเกียรติ ณ หอประชุม ศ.สังเวียน อินทรวิชัย ชั้น 7 ตลาดหลักทรัพย์แห่งประเทศไทย
รัฐบาลไทย-ข่าวทำเนียบรัฐบาล-รัฐบาลเตรียมลงพื้นที่อำนาจฯ-อุบลฯ 23 – 24 ก.ค.นี้ ตั้งเป้าส่งเสริมการพัฒนาให้สอดคล้องกับปัญหา พร้อมเดินหน้าแก้จน เจ็บ แล้ง กระจายความเจริญทุกมิติ
วันอาทิตย์ที่ 22 กรกฎาคม 2561
รัฐบาลเตรียมลงพื้นที่อํานาจฯ-อุบลฯ 23 – 24 ก.ค.นี้ ตั้งเป้าส่งเสริมการพัฒนาให้สอดคล้องกับปัญหา พร้อมเดินหน้าแก้จน เจ็บ แล้ง กระจายความเจริญทุกมิติ
รัฐบาลเตรียมลงพื้นที่อํานาจฯ-อุบลฯ 23 – 24 ก.ค.นี้ ตั้งเป้าส่งเสริมการพัฒนาให้สอดคล้องกับปัญหา พร้อมเดินหน้าแก้จน เจ็บ แล้ง กระจายความเจริญทุกมิติ
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ในระหว่างวันที่ 23 – 24 ก.ค.นี้ นายกรัฐมนตรีจะนําคณะรัฐมนตรีลงพื้นที่ตรวจราชการและประชุม ครม.นอกสถานที่ ณ จ.อํานาจเจริญและอุบลราชธานี ซึ่งเป็นส่วนหนึ่งของกลุ่มจังหวัดราชธานีเจริญศรีโสธร (อุบลราชธานี อํานาจเจริญ ศรีสะเกษ ยโสธร)
โดยการตรวจราชการนั้นให้ความสําคัญกับการส่งเสริมและพัฒนาเกษตรอินทรีย์ การพัฒนาแพทย์แผนไทยที่มีมาตรฐานบูรณาการกับการรักษาด้วยแพทย์แผนปัจจุบัน การอนุรักษ์ฟื้นฟูทรัพยากรป่าไม้เพื่อสร้างสมดุลธรรมชาติ และการอนุรักษ์ประเพณีวัฒนธรรมเพื่อส่งเสริมการท่องเที่ยวอย่างมีคุณภาพ มุ่งไปสู่เป้าหมายการพัฒนากลุ่มจังหวัด คือ “อุตสาหกรรมเกษตรแปรรูปและเกษตรอินทรีย์เพิ่มมูลค่า การท่องเที่ยวเชิงคุณภาพ การค้าชายแดนได้มาตรฐานสากล”
สําหรับสภาพปัญหาของพื้นที่ที่รัฐบาลเล็งเห็นว่าเป็นประเด็นสําคัญและต้องเร่งแก้ไข คือ รายได้ของประชาชนอยู่ในระดับต่ํา โดยเฉพาะ จ.ยโสธร ศรีสะเกษ และอํานาจเจริญ นั้นติด 1 ใน 10 จังหวัดที่มีผลิตภัณฑ์มวลรวมต่อหัวต่ําที่สุดของประเทศ มีความก้าวหน้าด้านการศึกษาน้อย เกิดภาวะน้ําท่วมน้ําแล้งซ้ําซาก และมีปริมาณขยะเพิ่มขึ้นอย่างต่อเนื่อง
นอกจากนี้ ครม. จะได้พิจารณาข้อเสนอแนวทางการพัฒนาเศรษฐกิจและสังคมของกลุ่มจังหวัด ได้แก่ 1. การพัฒนาระบบโลจิสติกส์ทั้งทางถนน ทางอากาศ และทางราง เช่น ขยายช่องจราจร ขยายสนามบิน ศึกษาโครงการรถไฟทางคู่ 2. การพัฒนาแหล่งน้ําเพื่อการเกษตรและแก้ปัญหาน้ําท่วม เช่น จัดทําแก้มลิง อาคารบังคับน้ํา ระบบส่งน้ํา 3. การยกระดับการผลิตและสร้างมูลค่าเพิ่มผลผลิตทางการเกษตร เช่น ก่อสร้างโรงงานต้นแบบเพื่อแปรรูปสินค้าเกษตร ส่งเสริมเกษตรอินทรีย์ และอุตสาหกรรมชีวภาพครบวงจร
4. การยกระดับคุณภาพชีวิตประชาชน เช่น พัฒนาศักยภาพการให้บริการของโรงพยาบาลศูนย์ สนับสนุนศูนย์การแพทย์แผนไทย 5. การส่งเสริมการท่องเที่ยว เช่น พัฒนาเส้นทางคมนาคมเชื่อมโยงแหล่งท่องเที่ยว พัฒนาช่องเม็ก จ.อุบลราชธานี วิมานพญาแถน จ.ยโสธร และอ่างเก็บน้ําพุทธอุทยาน จ.อํานาจเจริญ เป็นต้น
“นายกฯ เน้นย้ําว่า การลงพื้นที่และประชุม ครม.นอกสถานที่ เป็นหน้าที่ของรัฐบาลในการติดตามรับฟังปัญหาและความเดือดร้อนโดยตรงจากประชาชน โดยขออย่ามองเป็นเรื่องการเมือง วันนี้ประเทศไทยต้องเดินหน้าต่อไปด้วยความร่วมมือร่วมใจของทุกฝ่าย”
​
​​​...........................................................
สํานักโฆษก
รัฐบาลไทย-ข่าวทำเนียบรัฐบาล-สธ. แนะประชาชนป้องกันโรคลมร้อน ภัยใกล้ตัวช่วงฤดูร้อน
วันอาทิตย์ที่ 3 มีนาคม 2562
สธ. แนะประชาชนป้องกันโรคลมร้อน ภัยใกล้ตัวช่วงฤดูร้อน
กระทรวงสาธารณสุข  แนะนําประชาชนหลีกเลี่ยงทํากิจกรรมกลางแดดจัดเป็นเวลานาน ดื่มน้ําให้เพียงพอ ไม่ดื่มเครื่องดื่มแอลกอฮอล์ในช่วงที่อากาศร้อน ป้องกันโรคลมร้อนในช่วงฤดูร้อน
กระทรวงสาธารณสุข แนะนําประชาชนหลีกเลี่ยงทํากิจกรรมกลางแดดจัดเป็นเวลานาน ดื่มน้ําให้เพียงพอ ไม่ดื่มเครื่องดื่มแอลกอฮอล์ในช่วงที่อากาศร้อน ป้องกันโรคลมร้อนในช่วงฤดูร้อน
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ในปีนี้ กรมอุตุนิยมวิทยาคาดว่าประเทศไทยจะมีอุณหภูมิสูงขึ้นกว่าทุก ๆ ปี ตามแนวโน้มของอุณหภูมิโลกที่สูงขึ้นอย่างต่อเนื่อง หากร่างกายปรับสภาพไม่ทันต่ออุณหภูมิที่สูงขึ้นจะเกิดการเจ็บป่วยและเสียชีวิตได้ง่าย กลุ่มอาการที่เกิดขึ้นเป็นได้ตั้งแต่อาการเพียงเล็กน้อย เช่น ผื่น ผดแดด บวมแดด ตะคริวแดด การเกร็งจากแดด ส่วนอาการที่รุนแรงจนอาจเสียชีวิต ได้แก่ เพลียแดด โรคลมร้อนหรือฮีทสโตรก (Heat Stroke) ถือว่าเป็นภัยใกล้ตัวที่ไม่ควรมองข้าม ผู้ป่วยจะมีอาการอ่อนเพลีย คลื่นไส้อาเจียน ไม่มีเหงื่อออก ตัวร้อนจัด ปวดศีรษะ ชีพจรเต้นเร็ว ความดันโลหิตลดลง และอาจเสียชีวิตได้ทันที
ในทุก ๆ ปีจะมีผู้ป่วยโรคเหตุปัจจัยจากความร้อนเข้ามารับการรักษาในโรงพยาบาลเฉลี่ยปีละประมาณ 3,500 ราย ข้อมูลเฝ้าระวังการเจ็บป่วยหรือเสียชีวิตเนื่องจากภาวะอากาศร้อน ของสํานักระบาดวิทยา กรมควบคุมโรค ในช่วงฤดูร้อน ระหว่างเดือนมีนาคม-พฤษภาคม พ.ศ.2558-2560 มีผู้เสียชีวิตสูงสุดในปี 2559 จํานวน 60 ราย ซึ่งเป็นปีที่มีอากาศร้อนกว่าทุกปี สําหรับหน้าร้อนปี 2561 พบผู้เสียชีวิต 18 ราย เป็นชาย 17 ราย หญิง 1 ราย ส่วนใหญ่ร้อยละ 30 มีอาชีพรับจ้าง ร้อยละ 15 เป็นเกษตรกร โดยมีโรคประจําตัวเช่น เบาหวาน ความดันโลหิตสูง ร้อยละ 27.8 มีพฤติกรรมเสี่ยงคือการดื่มสุราเป็นประจําร้อยละ 27.7 และเสียชีวิตสูงสุดในเดือนเมษายน
นายแพทย์สุขุมกล่าวต่อว่า ขอให้ประชาชนใส่ใจถึงสภาพแวดล้อม อุณหภูมิ ความชื้นรอบตัวที่เปลี่ยนแปลงในแต่ละวัน ไม่ออกกําลังกายหรือทํางานกลางแดดจัดเป็นเวลานาน ควรดื่มน้ําให้เพียงพอ วันละ 8-10 แก้ว ไม่ปล่อยให้ร่างกายขาดน้ําจนรู้สึกกระหายหรือริมฝีปากแห้ง สวมเสื้อผ้าเหมาะสมกับสภาพอากาศและระบายเหงื่อได้ดี สวมแว่นกันแดด กางร่ม ทาโลชั่นกันแดด SPF 15 ขึ้นไป ไม่ดื่มเครื่องดื่มแอลกอฮอล์ในช่วงที่อากาศร้อน ดูแลเด็กเล็ก ผู้สูงอายุ ผู้ที่มีโรคประจําตัว ผู้ป่วยเรื้อรังอย่างใกล้ชิด
หากพบผู้มีอาการสงสัยว่าเจ็บป่วยจากสภาวะอากาศร้อน ควรให้การปฐมพยาบาลเบื้องต้น โดยรีบนําผู้ป่วยเข้าในที่ร่ม อากาศถ่ายเทได้สะดวก ให้ดื่มน้ําเย็น ให้นอนราบและยกเท้าทั้งสองข้างขึ้นสูง ใช้ผ้าชุบน้ําเย็นหรือน้ําแข็งประคบตามหน้าผาก ซอกคอ รักแร้ ขาหนีบ ร่วมกับใช้พัดลมเป่าช่วยระบายความร้อน เพื่อลดอุณหภูมิของร่างกายให้ต่ําลงโดยเร็วที่สุด ถ้ามีอาการรุนแรง หมดสติ ให้รีบนําส่งโรงพยาบาลทันที หรือโทรสายด่วน 1669
รัฐบาลไทย-ข่าวทำเนียบรัฐบาล-กระทรวงดิจิทัลฯ เดินหน้าอบรมเครือข่ายเน็ตอาสาประชารัฐในพื้นที่ภาคใต้
วันศุกร์ที่ 1 กุมภาพันธ์ 2562
กระทรวงดิจิทัลฯ เดินหน้าอบรมเครือข่ายเน็ตอาสาประชารัฐในพื้นที่ภาคใต้
กระทรวงดิจิทัลฯ
นายขจิต สุขุม ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานเปิดงานการอบรมหลักสูตร "พัฒนาเครือข่ายเน็ตอาสาประชารัฐ" ณ โรงแรมทวินโลตัส จังหวัดนครศรีธรรมราช เมื่อวันที่ 30 มกราคม 2562 ซึ่งเป็นการจัดกิจกรรมการสร้างการรับรู้ ในการใช้ประโยชน์โครงข่ายเน็ตประชารัฐ เพื่อสร้างตัวแทนอาสาสมัครจากหมู่บ้าน มีทําหน้าที่นําดิจิทัลไปพัฒนาและสร้างการเปลี่ยนแปลงในหมู่บ้านและชุมชน สําหรับจังหวัดนครศรีธรรมราช มีหมู่บ้านเน็ตประชารัฐทั้งสิ้น 598 หมู่บ้าน โครงการอบรมหลักสูตรครั้งนี้เป็นอีกโครงการสําคัญที่กระทรวงดิจิทัลฯ เร่งจัดอบรมเครือข่ายเน็ตอาสาประชารัฐ 77 จังหวัดทั่วประเทศ ปัจจุบันจัดอบรมไปแล้ว 65 จังหวัด มีเน็ตอาสาแล้วกว่า 20,000 คน ทั่วประเทศ ในการจัดกิจกรรมแต่ละครั้งจะมีวิทยากรแกนนําเน็ตอาสาประชารัฐ ทีมวิทยากร TOT ทีมวิทยากรยุติธรรมจังหวัด ร่วมบรรยายให้ความรู้ เพื่อแนะนําการใช้งานแอพพลิเคชั่น "เครือข่ายเน็ตอาสาประชารัฐ" เพื่อเสริมสร้างการรับรู้การใช้งานอินเทอร์เน็ตที่ถูกวิธี และขยายเครือข่ายตัวแทนหมู่บ้าน ในการทําหน้าที่ประชาสัมพันธ์และเป็นตัวแทนกระทรวงดิจิทัลฯ ในการรับรู้ข่าวสาร และแจ้งปัญหาเน็ตประชารัฐ รวมทั้งนําแอพพลิเคชั่น "เครือข่ายเน็ตอาสาประชารัฐ" ใช้ในการติดต่อสื่อสาร รับส่งข้อมูลระหว่างกระทรวงฯกับหมู่บ้าน รวมถึงการจัดทําข้อมูลชุมชนเพื่อสร้างตัวตนของหมู่บ้านในโลกดิจิทัล เช่น การแนะนําสถานที่ท่องเที่ยว ร้านอาหาร ซึ่งเป็นการส่งเสริมการท่องเที่ยว และเป็น Big Data ของชุมชน
************************
รัฐบาลไทย-ข่าวทำเนียบรัฐบาล-ฟิจิชื่นชมหลักปรัชญาเศรษฐกิจพอเพียง ไทยพร้อมหนุนส่งผู้เชี่ยวชาญขยายผลสู่เกษตรกรรายย่อยของฟิจิ
วันอังคารที่ 17 เมษายน 2561
ฟิจิชื่นชมหลักปรัชญาเศรษฐกิจพอเพียง ไทยพร้อมหนุนส่งผู้เชี่ยวชาญขยายผลสู่เกษตรกรรายย่อยของฟิจิ
ฟิจิชื่นชมหลักปรัชญาเศรษฐกิจพอเพียง ไทยพร้อมหนุนส่งผู้เชี่ยวชาญขยายผลสู่เกษตรกรรายย่อยของฟิจิ “กฤษฏา”อ้อนส่งออกข้าว และอาหารสําเร็จรูปจากไทยสู่กลุ่มประเทศหมู่เกาะฟิจิเพิ่ม
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า ในโอกาสเดินทางไปร่วมประชุมสมัชชาองค์การอาหารและเกษตรแห่งสหประชาชาติสําหรับภูมิภาคเอเชียและแปซิฟิก ครั้งที่ 34 ณ เมืองนาดี สาธารณรัฐฟิจิ ระหว่าง11-13เม.ย.61 ที่ผ่านมา ได้หารือทวิภาคีกับ นายไอเนียเซรูอิราตู รัฐมนตรีว่าการกระทรวงเกษตร การพัฒนาชนบท และการจัดการภัยพิบัติแห่งชาติฟิจิ ณ เมืองนาดี สาธารณรัฐฟิจิ เพื่อแลกเปลี่ยนความร่วมมือด้านการเกษตรระหว่างกัน โดยเฉพาะหลักปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช บรมนาถบพิตร และประสงค์จะขอให้ไทยส่งผู้เชี่ยวชาญมาถ่ายทอดองค์ความรู้ที่ฟิจิ เพื่อนํามาปรับใช้กับเกษตรกรรายย่อยของฟิจิ รวมทั้งสนใจการวิจัยพัฒนาด้านการเกษตร ซึ่งไทยยินดีให้ความช่วยเหลือในเรื่องดังกล่าว โดยทั้งสองประเทศจะเร่งจัดการประชุมคณะทํางานร่วมด้านการเกษตร และประชุมคณะทํางานร่วมด้านประมง ครั้งที่ 2 ภายในปี 2561โดยฟิจิยินดีเป็นเจ้าภาพจัดการประชุม ณ สาธารณรัฐ ฟิจิ
นอกจากนี้ ยังได้หารือถึงการขยายการส่งออกสินค้าเกษตรระหว่างกัน โดยไทยได้ผลักดันให้ฟิจินําเข้าข้าว อาหารพร้อมรับประทาน อาหารกระป๋อง จากไทยเพิ่มมากขึ้น รวมถึงสินค้าสัตว์ปีก เนื่องจากฟิจิเป็นประเทศที่มีศักยภาพ ซึ่งในปัจจุบันมีนักท่องเที่ยวเดินทางไปฟิจิกว่า 8 แสนคนต่อปีรวมทั้งกระจายสินค้าต่อไปยังหมู่เกาะใกล้เคียง เพื่อจะได้มีการเชื่อมโยงระหว่างผลผลิตเกษตรของไทยกับตลาดในหมู่เกาะแปซิฟิกโดยในขณะนี้ฟิจิได้เปิดเที่ยวบินตรงระหว่างฟิจิและสิงคโปร์ จึงเป็นโอกาสที่ไทยและฟิจิจะขยายการค้าสินค้าเกษตรระหว่างกันเพิ่มมากขึ้น โดยมูลค่าการส่งออกสินค้าเกษตรไทย – ฟิจิ ปี 2560 รวม 472 ล้านบาท แบ่งเป็น ไทยส่งออก 261 ล้านบาท ไทยนําเข้า 210 ล้านบาท ไทยได้ดุล 51 ล้านบาท ซึ่งสินค้าเกษตรที่ไทยส่งออกไปฟิจิมากที่สุดข้าว อาหารปรุงแต่งอื่นๆ เช่น เต้าหู้ ครีมเทียม ปลาทูน่าปรุงแต่ง น้ําตาลอื่นๆ ที่ได้จากอ้อยหรือหัวบีต สิ่งสกัด หัวเชื้อและสิ่งเข้มข้นของกาแฟ สตาร์ชทําจากมันสําปะหลัง ขณะที่สินค้าเกษตรที่ไทยนําเข้าจากฟิจิมากที่สุด ได้แก่ อาหารทะเล เช่น ปลาแอลบาคอร์หรือปลาทูนาครีบยาว แช่เย็นจนแข็ง ปลาทูน่าครีบเหลือง แช่เย็นจนแข็ง ปลาบิกอายทูนา แช่เย็นจนแข็ง
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สปส. จ.นครสวรรค์ เปิดบริการ แฟ้มนายจ้างอิเล็กทรอนิกส์ รวดเร็ว สืบค้นได้ง่าย
วันพฤหัสบดีที่ 12 มีนาคม 2563
สปส. จ.นครสวรรค์ เปิดบริการ แฟ้มนายจ้างอิเล็กทรอนิกส์ รวดเร็ว สืบค้นได้ง่าย
สํานักงานประกันสังคมจังหวัดนครสวรรค์ เปิดโครงการจัดทําแฟ้มนายจ้างอิเล็กทรอนิกส์ มุ่งปฏิรูประบบกระดาษเข้าแฟ้ม เป็นการจัดเก็บข้อมูลรูปแบบแฟ้มอิเล็กทรอนิกส์ ช่วยในการสืบคันข้อมูลได้ง่าย มีประสิทธิภาพ ส่งผลให้การบริการต่อนายจ้าง ลูกจ้างผู้ประกันต
วันที่ 12 มีนาคม 2563 เวลา 10.00 น.นายนิยม สองแก้ว ผู้ตรวจราชการกระทรวงแรงงานเป็นประธานพิธีเปิดโครงการจัดทําแฟ้มนายจ้างอิเล็กทรอนิกส์ ณ ห้องประชุมขั้น 2 สํานักประกันสังคมจังหวัดนครสวรรค์ โดยมี นายปรีชา เดชพันธุ์ รองผู้ว่าราชการจังหวัดนครสวรรค์ ประธานหอการค้าจังหวัดนครสวรรค์ ประธานสภาอุตสาหกรรมจังหวัดนครสวรรค์ หัวหน้าส่วนราชการในสังกัดกระทรวงแรงงาน ร่วมเปิดโครงการฯ โดยมีนางสาววัฒนา เกิดเพ็ชร์ ประกันสังคมจังหวัดนครสวรรค์กล่าวรายงานการเปิดโครงการฯ โดยผู้ตรวจราชการกระทรวงแรงงาน กล่าวว่า การดําเนินโครงการการจัดทําแฟ้มนายจ้างอิเล็กทรอนิกส์ โดยปรับเปลี่ยนการจัดเก็บเอกสารการขึ้นทะเบียนนายจ้างจากรูปแบบกระดาษเข้าแฟ้ม เป็นรูปแบบอิเล็กทรอนิกส์ ซึ่งเป็นประโยชน์ต่อผู้รับบริการ ต้องขอขอบคุณสํานักงานประกันสังคมที่ให้ความสําคัญในการยกระดับการให้บริการนายจ้าง ลูกจ้าง ผู้ประกันตน และประชาชน เพื่อให้เข้าถึงการบริการด้วยความสะดวก รวดเร็ว โดยในวันนี้สํานักงานประกันสังคมมีการเปิดโครงการ การจัดทําแฟ้มนายจ้างอิเล็กทรอนิกส์พร้อมกันทั่วประเทศ ซึ่งจะเป็นกลไกสําคัญในการปรับเปลี่ยนรูปแบบการทํางานของราชการให้ขับเคลื่อนไปสู่รัฐบาลดิจิทัลได้ต่อไป
นางสาววัฒนา เกิดเพ็ชร์ ประกันสังคมจังหวัดนครสวรรค์กล่าวว่าหม่อมราชวงศ์จัตุมงคล โสณกุล รัฐมนตรีว่าการกระทรวงแรงงานได้มอบหมายนโยบายเร่งด่วนในปี พ.ศ. 2563 ให้เร่งรัดปฏิรูปกําลังแรงงาน (workforce Transformation) และนโยบายสําคัญในการยกระดับการให้บริการทางอิเล็กทรอนิกส์ไปสู่รัฐบาลดิจิทัล เพื่อประชาชนได้เข้าถึงการบริการด้วยความสะดวก รวดเร็ว โปร่งใส หลากหลายช่องทาง และเป็นไปตามหลักธรรมาภิบาล สํานักงานประกันสังคม ได้นํามากําหนดแนวทางพัฒนาการให้บริการนายจ้าง ลูกจ้างผู้ประกันตน โดยดําเนินโครงการการจัดทําแฟ้มนายจ้างอิเล็กทรอนิกส์ เป็นโครงการหนึ่งที่มุ่งหวังจะปฏิรูประบบและวิธีการปฏิบัติงาน จากเดิมที่มีการจัดเก็บเอกสารหลักฐานในรูปแบบกระดาษเข้าแฟ้ม ซึ่งปัจจุบันข้อมูลแฟ้มนายจ้างทั่วประเทศ มีจํานวน 926,183 แฟ้ม โดยในส่วนของสํานักงานประกันสังคมจังหวัดนครสวรรค์ มีจํานวน 3,705 แฟ้ม ทําให้เกิดปัญหาเรื่องพื้นที่จัดเก็บ เอกสารเกิดการชํารุดและมีโอกาสสูญหายได้ จึงได้มีการปรับเปลี่ยนการจัดเก็บเอกสารสู่ความทันสมัยบนข้อมูล และหลักฐานเชิงประจักษ์ในรูปแบบอิเล็กทรอนิกส์ โดยนํานวัตกรรมเทคโนโลยีมาใช้ในการบริหารจัดการข้อมูลที่เรียกว่า แฟ้มอิเล็กทรอนิกส์ ทําให้สามารถสืบคันข้อมูลได้ง่าย และมีประสิทธิภาพ ส่งผลให้การบริการต่อนายจ้าง ลูกจ้างผู้ประกันตน และประชาชน เป็นไปอย่างสะดวก รวดเร็ว สอดคล้องยุทธศาสตร์ชาติ 20 ปี ยุทธศาสตร์ที่ 6 การปรับสมดุลและพัฒนาระบบการบริหารจัดการภาครัฐ
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 9 - 15 พฤศจิกายน 2561 พบการกระทำผิด จำนวน 556 คดี คิดเป็นเงินค่าปรับ 8.42 ล้านบาท
วันจันทร์ที่ 19 พฤศจิกายน 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 9 - 15 พฤศจิกายน 2561 พบการกระทําผิด จํานวน 556 คดี คิดเป็นเงินค่าปรับ 8.42 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลัง กับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 9 - 15 พฤศจิกายน 2561) พบว่ามีการกระทําผิด จํานวน 556 คดี คิดเป็นเงินค่าปรับ 8.42 ล้านบาท โดยแยกเป็น
- สุรา จํานวน 334 คดี คิดเป็นเงินค่าปรับ 3.04 ล้านบาท
- ยาสูบ จํานวน 115 คดี คิดเป็นเงินค่าปรับ 2.21 ล้านบาท
- ไพ่ จํานวน 25 คดี คิดเป็นเงินค่าปรับ 0.31 ล้านบาท
- น้ํามันและผลิตภัณฑ์น้ํามัน จํานวน 27 คดี คิดเป็นเงินค่าปรับ 1.00 ล้านบาท
- น้ําหอม จํานวน 3 คดี คิดเป็นเงินค่าปรับ 0.02 ล้านบาท
- รถจักรยานยนต์ จํานวน 34 คดี คิดเป็นเงินค่าปรับ จํานวน 0.71 ล้านบาท
- สินค้าอื่น ๆ จํานวน 18 คดี รวมเป็นเงินค่าปรับ 1.13 ล้านบาท
โดยมีของกลางแยกเป็นน้ําสุรา จํานวน 1,527.520 ลิตร ยาสูบ จํานวน 4,350 ซอง ไพ่ จํานวน 432 สํารับ น้ํามันและผลิตภัณฑ์น้ํามัน จํานวน 13,002 ลิตร น้ําหอม จํานวน 169 ขวด รถจักรยานยนต์ จํานวน 29 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-นายกฯ ห่วงใย 13 ชีวิตติดถ้ำหลวง กำชับเจ้าหน้าที่ออกค้นหาช่วยเหลือเต็มที่ ภาวนาขอให้ภารกิจลุล่วงด้วยดีและทุกคนปลอดภัย
วันจันทร์ที่ 25 มิถุนายน 2561
นายกฯ ห่วงใย 13 ชีวิตติดถ้ําหลวง กําชับเจ้าหน้าที่ออกค้นหาช่วยเหลือเต็มที่ ภาวนาขอให้ภารกิจลุล่วงด้วยดีและทุกคนปลอดภัย
นายกฯ ห่วงใย 13 ชีวิตติดถ้ําหลวง กําชับเจ้าหน้าที่ออกค้นหาช่วยเหลือเต็มที่ ภาวนาขอให้ภารกิจลุล่วงด้วยดีและทุกคนปลอดภัย
วันที่ 25 มิถุนายน 2561 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้ติดตามข่าวสารสถานการณ์ในประเทศไทย อย่างใกล้ชิด แม้จะปฏิบัติภารกิจอยู่ที่ต่างประเทศ โดยได้แสดงความเป็นห่วงทีมฟุตบอลเยาวชน “หมูป่าอะคาเดมีแม่สาย” พร้อมผู้ฝึกสอน รวม 13 คน ซึ่งพลัดหลงอยู่ภายในถ้ําหลวง เขตวนอุทยานถ้ําหลวง-ขุนน้ํานางนอน อ.แม่สาย จ.เชียงราย และภาวนาขอให้ทุกคนกลับออกมาได้อย่างปลอดภัย
"นายกฯ ได้กําชับให้เจ้าหน้าที่ทหารและทุกหน่วยที่เกี่ยวข้องระดมสรรพกําลังออกค้นหาและให้ความช่วยเหลือเยาวชนและผู้ฝึกสอนทั้งหมดอย่างเต็มที่ พร้อมทั้งฝากให้กําลังใจเจ้าหน้าที่ทุกคน ขอให้ปฏิบัติภารกิจสําเร็จลุล่วงด้วยดี โดยย้ําให้ใช้ความระมัดระวังเพื่อความปลอดภัยของตนเองด้วย"
ทั้งนี้ นายกรัฐมนตรียังกล่าวด้วยว่า หากมีสิ่งใดที่รัฐบาลจะทําได้ก็พร้อมจะสนับสนุนทุกอย่าง โดยในเบื้องต้นได้รับรายงานว่าหน่วยบัญชาการสงครามพิเศษทางเรือร่วมกับทางจังหวัดเชียงรายได้จัดกําลังพลและอุปกรณ์ช่วยเหลือเต็มพิกัดเข้าไปในพื้นที่แล้ว รวมทั้งได้ตั้งกองอํานวยการบริเวณปากถ้ําและแบ่งทีมออกค้นหาอย่างต่อเนื่องด้วย
------------------------